stanford-oval/wikipedia huggingface dataset:
Kim Tu-bong
Maanpako ja Pohjois-Korean synty

Kim joutui jäämään Kiinaan ja asettui maan kommunistien pääpaikkaan Yan’aniin. Hän perusti Kiinan kommunistien kanssa yhteistyötä tehneiden etnisesti korealaisten kommunistien sateenvarjojärjestön. Hän palasi Korean niemimaalle elokuun 1945 jälkeen. Kun Pohjois-Korean työväenpuolue perustettiin vuonna 1946, Kim nimitettiin sen johtajaksi ja Kim Il-sung varajohtajaksi. Pohjois-Korean työväenpuolue edelsi Korean työväenpuoluetta, joka perustettiin vuonna 1949 ja jonka johtajaksi nousi Kim Il-sung. Pohjois-Korea perustettiin virallisesti vuonna 1948, jolloin Kim Tu-bongista tuli korkeimman kansanneuvoston puhemies. Lisäksi Kim johti jonkin aikaa Kim Il-sungin yliopistoa ja Komiteaa isänmaan rauhanomaiseksi jälleenyhdistämiseksi. Hän väitteli tohtoriksi kielitieteessä vuonna 1948 ja osallistui 1950-luvulla uudistusliikkeeseen, jonka työn tuloksena kiinalaisten merkkien käytöstä luovuttiin Pohjois-Koreassa käytettävässä korean kielessä.
Vuoden 1956 tapahtumat ja jälkivaiheet

Kesällä 1956 Kim Il-sungia vastustanut oppositio lähestyi Kim Tu-bongia pyrkimyksessään syöstä Kim Il-sung vallasta. Hän kieltäytyi osallistumisesta. Kriisin päätti Korean työväenpuolueen keskuskomitean virallinen asettuminen Kim Il-sungin tueksi 31. elokuuta 1956. Kim Il-sungia vastustaneet ystävineen ja sukulaisineen vangittiin tai teloitettiin. Vaikka Kim Tu-bong oli asettunut Kim Il-sungin tueksi, Kim Il-sung syytti häntä Yhdysvaltain vakoojaksi. Kim Tu-bong menetti asemansa korkeimman kansanneuvoston puhemiehenä ja joutui julkisen kritiikki-istunnon kohteeksi. Jotkin häneen kohdistetut syytökset koskivat hänen seksuaalisuuttaan, sillä hän oli mennyt naimisiin huomattavasti itseään nuoremman naisen kanssa. Myös Kim Tu-bongin työ tutkijana tuomittiin. Kim katosi julkisuudesta täysin vuonna 1958. Hänen oletetaan joutuneen teloitetuksi.
Pohjois-Korean virallisesta historiankirjoituksesta Kim Tu-bong on häivytetty tyystin.
McBain

McBain voi tarkoittaa ainakin seuraavia:
sukunimenä:
Ed McBain, Evan Hunterin kirjailijanimi
Jamie McBain, yhdysvaltalainen jääkiekkoilija
McBain – Sankareiden aika (McBain), James Glickenhausin ohjaama toimintaelokuva vuodelta 1991
McBain, kuvitteellinen elokuvahahmo, jota niin ikään kuvitteellinen Rainier Wolfcastle näyttelee Simpsoneissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”McBain”, voi hakea sivunnimihaulla, laajalla sivunnimihaulla tai tekstihaulla.
McArdlen tauti

McArdlen tauti on poikkijuovaisten lihasten sokeriaineenvaihduntahäiriö. Se on tyypin V glykogeenin varastoitumissairaus.
McArdlen tauti havaittiin ensimmäistä kertaa 1951. Myofosforylaasin heikenneestä toiminnasta aiheutuva sairaus periytyy autosomin kautta resessiivisesti. Sairauden oireet rajoittuvat poikkijuovaisiin lihaksiin, vaikkakin oireet saattavat kohdistua mihin tahansa lihasryhmään.
McArdlen taudin oireita ovat kivut ja krampit lihaksissa. Voimakas rasitus saattaa pahimmillaan johtaa lihaskudosvaurioon, joka aiheuttaa myoglobiinin kulkeutumisen munuaisiin ja virtsan muuttumisen tummanruskeaksi. Seurauksena saattaa olla krooninen munuaisvaurio.
Vaikka useimmat McArdle-potilaat ovat diagnoosin saadessaan nuorella aikuisiällä, sairautta on todettu kaiken ikäisillä henkilöillä. Yleensä McArdlen tauti ei lyhennä potilaan elinkaarta. Lihasoireet liittyvät fyysiseen rasitukseen, ja tavallisesti sairaus on melko lieväoireinen. Sairautta esiintyy kummankin sukupuolen edustajilla.
McArdlen tauti on varsin harvinainen: yhdysvaltalaisen tutkimuksen mukaan siitä kärsisi yksi ihminen noin 100 000:sta. Sairauden harvinaisuuden ja vaihtelevan taudinkuvan johdosta se voi kuitenkin olla jonkin verran alidiagnostisoitu.
Karkkilan Urheilijat

| Karkkilan Urheilijat |
| --- | --- |

Perustettu:  1968
Kotiareena:  Karkkilan liikuntahalli
Paikkakunta:   Karkkila, Suomi
Lajit:  • Koripallo  • Paini  • Petankki
Puheenjohtaja:  Otso Laakso
Karkkilan Urheilijat (lyhyemmin KaU) on karkkilalainen urheiluseura, joka perustettiin vuonna 1968. Seura on tunnettu varsinkin koripallon saralla, mutta myös paini ja petankki ovat mukana toiminnassa.
Historia

Seuran historia ulottuu vuoteen 1950, jolloin paikkakunnan työväestön urheiluelämä oli jakaantunut kahtia poliittisten syiden takia. Jakaantumisen seurauksena oli perustettu Karkkilan Sisu ja Karkkilan Työväen Urheilijat eli KTU, molemmat aktiivisesti toimivia urheiluseuroja. Halua seurojen yhdistämiseen kuitenkin oli ja yhteiset urheilutapahtumat tasoittivat tietä. Paikkakunnalla toimiva Karkkilan Metallityöväen Ammattiosasto oli muun muassa jo 1964 vedonnut molempiin osapuoliin osapuolijaon lopettamiseksi ja voimavarojen yhdistämiseksi.
Vuoden 1968 alussa Työväen Urheiluliiton Uudenmaan piirin puheenjohtaja, karkkilalainen Risto Lindfors, teki aloitteen molemmille osapuolille yhteisestä neuvottelutilaisuudesta. Kokoontuminen johti toimikunnan perustamiseen, jossa molemmat osapuolet olivat edustettuina. Asetettu toimikunta valmisteli asiaa kevään ajan ja toukokuussa järjestettiin kilpailu perustettavan urheiluseuran nimestä. Seuran perustava kokous pidettiin 13. kesäkuuta 1968 ja pidetyssä kokouksessa äänestettiin uuden seuran nimestä. Yli puolet annetuista äänistä kannatti nimeä Karkkilan Urheilijat ja näin uusi urheiluseura oli saanut nimensä. Lisäyksityiskohtana mainittakoon, ettei voittanut nimiehdotus ollut nimikilpailussa edes ehdolla eli valittua nimeä ei kukaan ollut kilpailun kautta edes ehdottanut.
Ensimmäinen hallitus:
Risto Lindfors, puheenjohtaja
Into Virta, sihteeri
Armas Viitanen, rahastonhoitaja
Muut jäsenet:
Olavi Kahila, Toivo Nord, Reino Kanta-Oksa, Untamo Hellman, Aarre Valonen, Mikko Elvas ja Jouni Tammelin
Jaostoiksi hyväksyttiin koripallo, jalkapallo, jääkiekko, hiihto, suunnistus, yleisurheilu,
voimistelu, voimailu, nais- ja kuntourheilu sekä lisäksi huvitoimikunta.
Myöhemmin mukaan tuli paini- sekä petankki-jaostot.
Koripallo

Koripallossa Karkkilan Urheilijoiden miesten edustusjoukkue, KaU Koris, pelaa tällä hetkellä I-divisioonassa ja naisten joukkue eteläisessä II-divisioonassa.
Aiheesta muualla

Karkkilan Urheilijoiden kotisivu
KaU:n miesten edustuskoripallojoukkueen kotisivu
Miesten edustusjoukkueen logo
Marie Forså

Marie Forså (syntyjään Inga Forså, s. 13. joulukuuta 1956) on ruotsalainen näyttelijä. Hän tuli tunnetuksi 1970-luvun pornoelokuvista, mutta esiintyi myös Walerian Borowczykin valtavirran elokuvassa Moraalittomia tarinoita (1974).
Aiheesta muualla

Marie Forså Internet Movie Databasessa. (englanniksi)
Kazuaki Tasaka

| Henkilötiedot |
| --- | --- | --- |
Syntymäaika: 3. elokuuta 1971 (ikä 53)
Syntymäpaikka: Hiroshima, Japani
Pelipaikka: Keskikenttäpelaaja
Seurat
| Vuodet | Seura | O (M) |
| 1994-1998 1999 2000-2002 | Bellmare Hiratsuka Shimizu S-Pulse Cerezo Osaka |  |
Maajoukkue
| 1995-1999 | Japani | () |
Kazuaki Tasaka (jap. 田坂 和昭; s. 3. elokuuta 1971 Hiroshima, Japani) on japanilainen entinen jalkapalloilija.
Jalkapallomaajoukkue

Kazuaki Tasaka edusti Japanin maajoukkuetta vuosina 1995-1999. Hän on osallistunut mm. Copa América 1999.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1995 | 4 | 0 |
1996: 0
1997: 0
1998: 0
| 1999 | 3 | 0 |
| Yhteensä | 7 | 0 |
Aiheesta muualla

National Football Teams
Japan National Football Team Database
Japanin joukkue – Copa América 1999
1 Kawaguchi |
2 Saitō |
3 Sōma |
4 Ihara |
5 Akita |
6 Hattori |
7 Itō |
8 Mochizuki |
9 Yoshihara |
10 Nanami |
11 Lopes |
12 Jō |
13 Fujita |
14 Suzuki |
15 Tasaka |
16 Oku |
17 Morioka |
18 Andō |
19 Miura |
20 Narazaki |
21 Okano |
22 Fukunishi |
Valmentaja Troussier
Mbundut

| Mbundut> Kimbundut |
| --- | --- |
 Mbudujen asuttama alue Angolassa tummaharmaalla
Väkiluku:  2,4 miljoonaa (1900-luvun lopussa)
Kielet:  kimbundu, portugali
Sukulaiskansat:  ovimbundut
Mbundut (myös kimbundut) on bantukansoihin kuuluva kansa, jotka elävät erityisesti Angolan pohjoisosassa itään pääkaupunki Luandasta ja Dande- ja Kwanzajoen välissä. He puhuvat kimbundua ja portugalia. Mbundut ovat kielellisesti sukua etelämpänä asuville ovimbunduille ja kulttuurisesti pohjoispuolella asuville kongoille.
Mbundut muodostivat 1500-luvulla Ndongon ja Matamban kuningaskunnan. Portugalilaiset valloittivat Ndongon 1600-luvulla osaksi Angolan siirtokuntaa ja 1900-luvun alussa myös Matamba valloitettiin.
Max Heß

| Mitalit | Mitalit | Mitalit |  |
| --- | --- | --- | --- |
|  Max Heß |  Max Heß |  Max Heß |  |
Maa:  Saksa
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Portland 2016 | kolmiloikka |  |
| EM-kilpailut  | EM-kilpailut  | EM-kilpailut  |  |
|  Kultaa | Amsterdam 2016 | kolmiloikka |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Belgrad 2017 | kolmiloikka |  |
|  Pronssia | Glasgow 2019 | kolmiloikka |  |
|  Pronssia | Toruń 2021 | kolmiloikka |  |
|  Pronssia | Istanbul 2023 | kolmiloikka |  |
Max Heß (s. 13. heinäkuuta 1996 Chemnitz) on saksalainen kolmiloikkaaja. 185 senttimetriä pitkä ja 77 kilogrammaa painava Heß edustaa LAC Erdgas Chemnitziä ja hänen valmentajanaan toimii Harry Marusch.
Heß saavutti vuoden 2014 alle 20-vuotiaiden MM-kilpailuista Eugenesta hopeaa tuloksella 16,55. Hän karsiutui pituushypyn loppukilpailusta Prahan sisäratojen EM-kilpailuissa 2015. Sisäratojen MM-kilpailuissa Portlandissa 2016 hän saavutti kolmiloikassa hopeaa silloisella ennätystuloksellaan 17,14 m. Hän voitti samana vuonna kultaa Amsterdamin EM-kisoissa 2016 ulkoratojen ennätystuloksellaan 17,20 m. Rio de Janeiron olympialaisissa hän karsiutui loppukilpailusta.
Heß hyppäsi Belgradin EM-hallikilpailujen 2017 karsinnassa Saksan sisärataennätyksen 17,52. Loppukilpailussa hän sai pronssia tuloksella 17,12. Bydgoszczin alle 23-vuotiaiden EM-kilpailuissa 2017 hän saavutti pronssia tuloksella 16,68. Birminghamin MM-hallikilpailuissa 2018 hän oli yhdestoista. Hän karsiutui samana vuonna loppukilpailusta Berliinin EM-kilpailuissa.
Heß saavutti Glasgow'n sisäratojen EM-kilpailuissa 2019 pronssia tuloksella 17,10. Hän sai pronssia myös Toruńin EM-hallikilpailuissa 2021 tuloksella 17,01. Samana vuonna järjestetyissä Tokion olympialaisissa hän karsiutui loppukilpailusta, samoin Eugenen MM-kilpailuissa 2022. Hän saavutti Istanbulin sisäratojen EM-kilpailuissa 2023 pronssia tuloksella 16,57. Saman vuoden Budapestin MM-kilpailuissa hän karsiutui loppukilpailusta.
Henkilökohtaiset ennätykset

Ulkoradoilla
| Laji | Tulos | Paikka | Päivä |
| --- | --- | --- | --- |
| Kolmiloikka | 17,20 | Amsterdam | 9. heinäkuuta 2016 |
| Pituushyppy | 757 cm | Weinheim | 30. toukokuuta 2015 |
Sisäradoilla
| Laji | Tulos | Paikka | Päivä |
| --- | --- | --- | --- |
| Kolmiloikka | 17,52 | Belgrad | 3. maaliskuuta 2017 |
| Pituushyppy | 803 cm | Chemnitz | 17. tammikuuta 2015 |
McBurneyn piste

McBurneyn pisteen sijainti merkitty numerolla 1
McBurneyn pisteeksi kutsutaan kohtaa ihmisen vatsan oikealla puolella. Sen sijainti ihmisellä vastaa yleensä umpisuolen sijaintia. Voimakas aristus kohtaa painettaessa on usein umpilisäkkeen tulehduksen oire. Oireiden ilmaannuttua tulee hakeutua lääkärin tutkittavaksi. Nimensä piste on saanut amerikkalaisen lääkärin Charles McBurneyn (1845–1913) mukaan.
Kolmanneksella potilaista taudinkuva on epätyypillinen ja umpilisäkkeen poikkeava sijainti voi aiheuttaa kivun muuallekin kuin oikealle alavatsaan.
Marita Lindquist

Marita Elisabeth Lindquist (o.s. Gustafson; 10. marraskuuta 1918 Helsinki – 7. kesäkuuta 2016 Helsinki) oli suomalainen lastenkirjailija, runoilija, kielenkääntäjä ja toimittaja, joka kirjoitti ruotsiksi. Hän aloitti kirjallisen uransa nimellä Marita Gustafson.
Lindquist kirjoitti ylioppilaaksi vuonna 1937 ja opiskeli sen jälkeen kieliä. Hän kirjoitti satoja laulutekstejä ja säännöllisesti runoja Hufvudstadsbladetiin, jota hän avusti toimittajana ja kolumnistina 50 vuotta (1954–2004). Hän työskenteli 30 vuotta Yleisradiossa, muun muassa ruotsinkielisen Skol-TV:n ohjelmapäällikkönä ja radiotoimittajana.
Hänen tuotantoonsa kuuluu nelisenkymmentä lastenkirjaa, kuten Maleenan joulu (ruots. Malena och glädjen) sekä Santtu ja Ellinoora -sarja (ruots. Toffe och Andrea). Lastenkirjat ovat yleensä tyyliltään realistisia. Romaani Maleenan joulu on omaelämäkerrallinen: 12-vuotias Maleena menettää äitinsä, niin kuin kirjailijallekin oli tapahtunut. Monesti hahmot ovat keksittyjä, mutta esimerkiksi Santtu ja Ellinoora -kirjoihinsa hän sai inspiraation lapsenlapsistaan.
Lindquistille myönnettiin Valtion kirjallisuuspalkinto (1973, 1975), Topelius-palkinto (1982), Lastenkulttuurin valtionpalkinto (1989) sekä Längmanin palkinto 2008, ja hänen kirjojaan on käännetty useille kielille, muun muassa suomeksi, saksaksi ja puolaksi.
Lindquistillä oli kaksi tytärtä, Marika (Kuusakoski) ja Anki.
Aiheesta muualla

Kirjasampo: Marita Linquist
Mati Alaver

Mati Alaver (s. 21. helmikuuta 1954 Võru) on virolainen maastohiihtovalmentaja. Hän toimi Viron maajoukkueen päävalmentajana vuosina 1997–2011. Menestyneimpiä hänen valmennettaviaan ovat olleet Andrus Veerpalu, Kristina Šmigun ja Jaak Mae.
Alaver sai marraskuussa 2019 dopingin mahdollistamisesta ja edesauttamisesta Harjumaan maakunnan oikeudessa vuoden ehdollisen tuomion kuuden kuukauden koeajalla ja hän joutuu maksamaan 810 euron korvauksen. Hänen katsottiin neuvoneen vuosina 2016–2019 urheilijoitaan kasvuhormonin käytössä kilpailuissa ja harjoituksissa. Hän sai tapauksesta neljän vuoden urheilun toimintakiellon.
Alaver on valittu viidesti Viron vuoden valmentajaksi (1999, 2001–2003 ja 2009).
Kaunissaaren tekojärvi

| Kaunissaaren tekojärvi Kaunissaare veehoidla |
| --- | --- |

Valtiot:  Viro
Maakunnat:  Harjumaa
Kunnat:  Anijan kunta
Koordinaatit:  59°18′34″N, 25°21′24″E
Vesistöalue ja valuma-alueen tietoja
Päävesistöalue:  Jägala jõen vesistö
Laskujoki:  Jägala jõgi
Järvinumero:  VEE2002440
Mittaustietoja
Rantaviiva:  3,96 km
Pinta-ala:  0,298 km²
Tilavuus:  0,001603 km³
Keskisyvyys:  2,3 m
Suurin syvyys:  5 m
Valuma-alue:  830,7 km²
Saaria:  2
 fiKaunissaaren tekojärvi 
Kaunissaaren tekojärvi (vir. Kaunissaare veehoidla)  on Virossa Anijan maalaiskunnassa Harjumaalla sijaitseva padottu järviallas.
Maantietoa

Tekojärvi on muodostettu patoamalla Jägala jõen uoma 50 metriä pitkällä padolla. Järven pohjoisrantaa kiertää maapato, jolla on kasvatettu varastoitavaa vesimäärää ja nostamalla järven vedenpintaa. Järven pinta-ala on 30 hehtaaria ja se on 1,4 kilometriä pitkä ja 400 metriä leveä. Sen itäpäässä on kaksi saarta, joiden yhteinen pinta-ala on 0,52 hehtaaria. Saaret ovat 100 metriä ja 85 metriä pitkät. Jägala jõgi on järven läpi virtaava joki, mutta siihen laskee myös Kõrgimäe kraavi. Järven valuma-alueen laajuus on 830,7 km².
Järven keskisyvyys on 2,3 metriä ja suurin syvyys 5 metriä. Järvialtaan maksimitilavuudeksi on arvioitu 0,00160 kuutiokilometriä eli 1,60 miljoonaa kuutiometriä, mutta annetulla keskisyvyydellä järven tilavuudeksi tulee vain 0,69 miljoonaa kuutiometriä. Järven rantaviivan pituus on 4,0 kilometriä. Sen pohjoisrannat ovat metsämaata ja etelärannat peltoa, niittyjä ja asuinaluetta. Järven kaakkoisrannassa sijaitsee Kaunissaaren kylä ja luoteispuolella Jägala jõen länsirannoilla Lehtmetsän kylä.
Vesistöjärjestelyitä

Tekojärvi on muodostettu Tallinnan vesihuoltoa varten. Sen koillispäähän on johdettu luoteen suunnalta Aavoja-Kaunissaare kanal, joka johtaa 2,8 kilometrin päästä Aavojan tekojärvestä vettä Kaunissaaren tekojärveen. Järven lounaispäästä lähteen länteen Jägala-Pirita kanal, joka laskee vedet 25 kilometrin päähän Pirita jõgeen.
Kaunissaaren vesivoimalaitos

Patoaukon vasemmalla puolella sijaitsee Kaunissaaren vesivoimalaitos (vir. Kaunissaare hüdroelektrijaam), joka voi tuottaa kahdella vesiturbiinilla 0,246 megawattia sähköenergiaa. Samalla puolella patoa on myös kalaportaat.
Järven luokittelu

Järvi luokitellaan limnologisesti kasvillisuudeltaan rehevöityneeksi (vir. makrofüüdijärv tai suurtaimerikas järv, MF), jolloin sekä pohja- ja rantakasvillisuus että kelluvalehtinen kasvillisuus kukoistaa. Tällaiset järvet ovat yleensä myös matalia.
Mathías Vidangossy

| Henkilötiedot |
| --- | --- | --- |
Koko nimi: Mathías Leonardo Vidangossy Rebelledo
Syntymäaika: 25. toukokuuta 1987 (ikä 37)
Syntymäpaikka: Santiago de Chile, Chile
Pelipaikka: keskikenttäpelaaja, hyökkääjä
Pituus: 176 cm
Seura
Seura: Deportes Melipilla
Junioriseurat
: Universidad Católica Unión Española
Seurat
| Vuodet | Seura | O (M) |
| 2005–2007 2007– 2007– | Unión Española Villarreal → Almería (laina) | 64 (5)  0 (0) |
Maajoukkue
| 2006– | Chile | 6 (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 17. heinäkuuta 2021.
Mathías Leonardo Vidangossy Rebolledo (s. 25. toukokuuta 1987 Santiago de Chile, Chile) on chileläinen jalkapalloilija, joka on pelannut kotimaansa lisäksi Espanjassa ja Meksikossa. Pelipaikaltaan Vidangossy on keskikenttäpelaaja tai laitahyökkääjä.
Vidangossy siirtyi espanjalaisseura Villarrealiin vuonna 2007 Unión Españolan riveistä ollen seuran toinen chileläishankinta samalla kaudella; toinen oli Colo-Colosta siirtynyt Matías Fernández.
Vidangossy on maaliskuusta 2021 alkaen edustanut chileläisseura Deportes Melipillaa.
Kesällä 2007 Vidangossy oli mukana Chilen joukkueessa saavuttamassa pronssia alle 20-vuotiaiden MM-turnauksessa. Hän teki joukkueensa neljännen maalin puolivälierässä, jossa Chile voitti Nigerian jatkoajalla maalein 4–0. Pronssiottelussa Itävaltaa vastaan hän syötti ottelun ainoan maalin. Hän on pelannut A-maajoukkueessa kuusi ottelua vuosina 2006–2012.
Meohang

Meohang eli mewahang on tiibetiläis-burmalainen kieli, jota puhuu 4 650 ihmistä Kosin vyöhykkeellä Nepalin itäosassa. Se kuuluu kirantikielten itäiseen haaraan yhdessä muun muassa limbun ja bantawan kanssa. Meohangia kirjoitetaan devanagari-kirjaimistolla.
ISO 639 -standardissa meohang jaetaan kahdeksi kieleksi, itämeohangiksi (kielikoodi emg) ja länsimeohangiksi (raf), joista molemmilla on lisäksi omia murteita.
Marie Ellenrieder

Marie Ellenrieder, Omakuva, ehkä vuodelta 1819.
Marie Ellenrieder: Jeesus siunaa lapsia, maalattu vuonna 1845.
Marie Ellenrieder (20. maaliskuuta 1791 Konstanz – 5. kesäkuuta 1863 Konstanz) oli saksalainen uskonnollisiin aiheisiin ja muotokuviin keskittynyt taidemaalari. Hän oli ensimmäinen saksalainen nainen joka pääsi Münchenin taideakatemiaan. Häntä pidetään oman aikansa merkittävimpänä saksalaisena naistaiteilijana.
Aiheesta muualla

https://www.dorotheum.com/en/k/marie-ellenrieder/
Mats Biström

Mats Biström (s. 14. tammikuuta 1985) on Liberaalit Opiskelijat LSK:n puheenjohtaja vuodesta 2010. Tätä ennen hän on muun muassa toiminut Åbo Akademis Studentkårin hallituksen puheenjohtajana vuonna 2009.
Biström toimii RKP:n Varsinais-Suomen piirin yhteyspäällikkönä ajalla 1.12.2011–30.11.2012.
McBride ja Haltijat

| McBride ja Haltijat> Darby O'Gill and the Little People |
| --- | --- |
 Elokuvan juliste
Ohjaaja:  Robert Stevenson
Käsikirjoittaja:  Lawrence Edward Watkin
Perustuu:  Herminie Templeton Kavanaghin romaaneihin
Tuottaja:  Walt Disney
Säveltäjä:  Oliver Wallace
Kuvaaja:  Winton Hoch
Leikkaaja:  Stanley Johnson
Tuotantosuunnittelija:  Emile Kuri Fred M. MacLean
Pukusuunnittelija:  Chuck Keehne Gertrude Casey
Lavastaja:  Walt Disney Productions
Koreografi:  Buena Vista Distribution
Pääosat:  Albert Sharpe, Janet Munro, Sean Connery, Jimmy O'Dea, Kieron Moore, Estelle Winwood, Walter Fitzgerald, Denis O'Dea, Jack MacGowran
Valmistustiedot
Valmistusmaa:  Yhdysvallat
Tuotantoyhtiö:  The Walt Disney Company
Levittäjä:  Walt Disney Studios Motion Pictures Netflix Disney+
Ensi-ilta:  26. kesäkuuta 1959
Kesto:  93 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
McBride ja Haltijat on vuonna 1959 ensi-iltansa saanut fantasiaelokuva. Elokuvan pääosia esittävät Albert Sharpe, Janet Munro, Sean Connery, Jimmy O’Dea, Kieron Moore, Estelle Winwood, Walter Fitzgerald, Denis O’Dea ja Jack MacGowran. Elokuvan on ohjannut Robert Stevenson.
Aiheesta muualla

McBride ja Haltijat Internet Movie Databasessa (englanniksi)
Martyn Rooney

| Mitalit | Mitalit | Mitalit |  |
| --- | --- | --- | --- |
|  Martyn Rooney |  Martyn Rooney |  Martyn Rooney |  |
Maa:   Yhdistynyt kuningaskunta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 4 × 400 metrin viesti |  |
| MM-kilpailut  | MM-kilpailut  | MM-kilpailut  |  |
|  Hopeaa | Berliini 2009 | 4 × 400 m |  |
|  Pronssia | Moskova 2013 | 4 × 400 m |  |
|  Pronssia | Peking 2015 | 4 × 400 m |  |
|  Pronssia | Lontoo 2017 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Kultaa | Zürich 2014 | 400 m |  |
|  Kultaa | Zürich 2014 | 4 × 400 m |  |
|  Kultaa | Amsterdam 2016 | 400 m |  |
|  Hopeaa | Barcelona 2010 | 4 × 400 m |  |
|  Hopeaa | Berliini 2018 | 4 × 400 m |  |
|  Pronssia | Barcelona 2010 | 400 m |  |
Martyn Joseph Rooney (s. 3. huhtikuuta 1987 Croydon) on englantilainen pikajuoksija, joka kilpailee 400 metrillä.
Alle 20-vuotiaiden EM-kisoissa 2005 Rooney sijoittui toiseksi 400 metrillä ja voitti kultaa 4 × 400 metrin viestissä. Alle 20-vuotiaiden MM-kisoissa 2006 hän sijoittui kolmanneksi sekä 400 metrillä että 4 × 400 metrin viestissä.
Pekingin olympialaisissa 2008 Rooney oli 400 metrillä kuudes. 4 × 400 metrin viestissä Britannia sijoittui alun perin neljänneksi, mutta nousi vuonna 2017 pronssille kun edelle sijoittunut Venäjän joukkue hylättiin dopingin takia. Berliinin MM-kisoissa 2009 hän oli mukana hopeaa voittaneessa Britannian viestijoukkueessa. Barcelonan EM-kisoissa 2010 Rooney sai 400 metrillä pronssia ja 4 × 400 metrin viestissä hopeaa. Lontoon olympialaisissa 2012 hän oli pitkässä viestissä neljäs. Moskovan MM-kilpailuissa 2013 Britannian joukkue sijoittui pitkässä viestissä alun perin neljänneksi, mutta nousi myöhemmin pronssille kun edelle sijoittunut Venäjän joukkue hylättiin dopingin takia.
Zürichin EM-kisoissa 2014 Rooney voitti kultaa 400 metrillä Euroopan kauden kärkiajalla 44,71 ja 4 × 400 metrin viestissä. Pekingin MM-kilpailuissa 2015 hän sai pronssia pitkässä viestissä. Hän voitti 400 metrin  Euroopan-mestaruuden Amsterdamissa 2016 ajalla 45,29.
Rooney juoksi 2017 Lontoon MM-kilpailuissa ankkuriosuuden Britannian pronssijoukkueessa 4 × 400 metrin viestissä. Berliinin EM-kilpailuissa 2018 hän sai pitkässä viestissä hopeaa.
Henkilökohtaiset ennätykset

400 m: 44,45 (2015)
Kim Viljanen

| Kim Viljanen> Henkilötiedot |
| --- | --- |
Syntynyt: 4. joulukuuta 1981 (ikä 42)
Kansalaisuus:  Suomi
Uran tiedot
Laji:  darts
Kim Viljanen (s. 4. joulukuuta 1981[lähde? ]) on suomalainen dartsinpelaaja.
Ura

Viljanen voitti poikien turnauksen vuonna 1999 WDF World Cupissa Durbanissa, Etelä-Afrikassa. 
Vuonna 2004 hän pääsi World Mastersin 32 parhaan joukkoon, häviten 3-2 Tony Westille.
Viljanen kilpaili Scandinavian Darts Corporationin (SDC) Tourissa vuonna 2014 ja sijoittui kolmanneksi Skandinaviassa. 
Hän sai paikan PDC-maailmanmestaruuskisoihin vuonna 2015, kun Jarkko Komula, joka oli sijoittunut toiseksi Skandinaviassa, 
jäi pois Suomen Darts-järjestön kilpailukiellon jälkeen. Hän hävisi aloituskierroksella Sascha Steinille 4-1.
Viljanen voitti kolme SDC Tour -tapahtumaa vuonna 2015 ja saavutti ranking ykkössijan, joten hänelle myönnettiin paikka vuoden 2016 PDC-maailmanmestaruuskisoihin. Viljanen voitti 2-1 ​​Sven Groenin karsinta kierroksella, mutta Kevin Painter voitti Viljasen  3-0 ensimmäisellä kierroksella.
Viljanen teki debyyttinsä 2016 Dartsin World Cupissa ja edusti Suomea Marko Kanteleen kanssa, mutta he hävisivät Walesille avauskierroksella 5-1.
Kolme muuta SDC: n Osakilpailu voittoa takasivat Viljaselle paikan 2017-maailmanmestaruuskilpailuun, ja hän voitti Ross Snookin karsintakierroksella 2-0, mutta voitti vain yhden erän Michael van Gerweniä vastaan, häviten ensimmäisellä kierroksella 3-0.